**DaneSpine nyhedsbrev 3.2.2020**

Kære alle.

**Databehandleraftaler.**

Som det vist gik op for alle, fik vi sat kniven for struben m.h.t. databehandler-aftaler. Dejligt at de fleste meldte hurtigt ind, så vi kunne få situationen under kontrol og synliggøre, at der var gang i at få aftalerne på plads. Aftalen er, at så længe der bliver arbejdet ihærdigt på databehandleraftalerne, lukkes IKKE ned for DaneSpine adgangen. Dog kræves det, at jeg har tæt kontakt med de, der mangler, og at jeg dokumenterer fremdriften. Så send mig endelig en update, hver gang der sker en udvikling.

**Dataudtræk årsrapport**

Data bliver trukket **mandag d. 10.2.2020**. De data der er tastet på det tidspunkt kommer med i årsrapportens tabeller.

**Status online**

De, der har ønsket det, er kommet på online opfølgning af lænd. Resten kan sige til, så laver vi en plan for implementeringen.

Der arbejdes på online præ lændeskemaer. Samtykke problematikken er løst, så lige nu arbejdes på den tekniske løsning ,der skal til, så der både er mulighed for at sende i e-boks og stikke folk en Ipad eller lignende. Jeg tør ikke komme med nogen tidshorisont. (har prøvet det så tit, med ringe succes)

**10 års opfølgning**

Formularerne til 10 års opfølgning ligger til oprettelse hos databasefolkene.

**Ny hjemmeside**

Hjemmesiden er blevet opdateret og den opdaterede version er flyttet til DOS`s hjemmeside under DRKS.

<http://drks.ortopaedi.dk/>

Opbygningen er ikke særlig forskellig fra den gamle, så stort set de samme sider findes under menuen DaneSpine.

Den gamle side fungerer endnu, men vi har bestilt en ændring, så man bliver ”peget” hen til den nye side, når man prøver at tilgå den gamle.

**DRKS årsmøde parallelsession**

Sæt kryds i kalenderen fredag d. 29.5.2020 om formiddagen, hvis du vil deltage i et brushup/ workshop/infomøde om DaneSpine. Som de to tidligere år holder vi, parallelt med DRKS årsmødet, en DaneSpine session. Hvad den kommer til at indeholde har deltagerne stor indflydelse på, men der bliver mulighed for at få en status på udviklingsarbejdet med DaneSpine + sparring med øvrige klinkker.

Sidste år koncentrerede vi os en del om, det at komme på online opfølgning, og hvad det indebar samt fremvisning af DaneSpine-værktøjet.

Byd gerne ind med ønsker allerede nu.

Alle er velkomne (DRKS giver frokost bagefter), men de tidligere år har deltagerne mest været administrativt personale.

Nærmere invitation med tid, sted og indhold følger.

**Reduceret bemanding af DaneSpine sekretariatet**

På grund af andre opgaver, vil DaneSpine sekretariatet kører med nedsat bemanding indtil sommerferien, så I må bære over med os, hvis tingene tager lidt tid.